

**NEMZETI VIZSGABIZOTTSÁG**

1085 Budapest, Horánszky utca. 15.

**SZAKVIZSGA TÁJÉKOZTATÓ**

**2022. őszi vizsgaidőszakra**

A szakvizsgára vonatkozó hatályos rendelkezéseket a 16/2010. (IV. 15.) EüM rendelet az egészségügyi felsőfokú szakirányú szakmai képzés részletes szabályairól tartalmazza.

**Általános tudnivalók**

**Jelentkezés a szakvizsgára: 2022. május 1 - 31. között**

A szakvizsgák szervezésével kapcsolatos feladatokat a Nemzeti Vizsgabizottság látja el. A jelölt a Nemzeti Vizsgabizottságnál jelentkezik szakvizsgára. **A benyújtandó dokumentumokat** (adatvédelmi nyilatkozat, diploma másolat, szakvizsgadíj befizetéséről szóló bizonylat és amennyiben van előző szakvizsgabizonyítvány, annak másolata) a [**https://nvb.okfo.gov.hu**/](https://nvb.okfo.gov.hu/)  **szakvizsga portálon** az alábbi módon **küldheti be**.

**Regisztráció és a jelentkezés lépései:**

**1. lépés:** Regisztráció

**2. lépés**: Profil adatok menüpont alatt - Adatok szerkesztése - itt töltse ki az alapadatait.

**3. lépés**: Jelentkezés menüpont alatt jelentkezzen be az adott szak/licenc vizsgára.

**4. lépés**: Csak az aktuális szakképesítésre jelentkezzen. Töltse ki az adatokat és csatolja a kért dokumentumokat .pdf formátumban.

**5. lépés**: A megadott e-mail címére egy regisztrációs levél fog érkezni.

**6. lépés:** A szakképesítés mellett található - gomb megnyomását követően a felugró ablak tetején letölthető a jelentkezési lap, melyet az nvb@okfo.gov.hu e-mail címre megküldeni szíveskedjen.

**Benyújtandó dokumentumok /nyomtatványok:**

* **Diploma** vagy honosítási határozat a külföldön tanult vizsgázók esetén
* **Az előző szakvizsga bizonyítvány(ok)**
* **Vizsgadíj befizetéséről szóló bizonylat. A vizsgadíj** összege **magyar nyelvű vizsga esetén** **30.000,- Ft.** (16/2010. (IV.15.) EüM rendelet 21.§ (1), (2) bekezdése alapján)**,** melyet átutalással a Magyar Államkincstárnál vezetett **10032000-00362241-00000000** számlaszámra lehet befizetni.

A befizetés jogcíme/közlemény rovatban a jelölt nevét, szakképesítés megnevezését kérjük rövidítve feltüntetni.

**Külföldről történő utalás:**

BIC/SWIFT kódja: HUSTHUHB

IBAN: HU97 1003 2000 0036 2241 0000 0000

Amennyiben a jelölt a vizsgadíj befizetéséről nem a saját nevére kéri a számlát kiállítani, akkor kérjük, hogy a jelentkezési lap kitöltése során azt a nevet feltüntetni szíveskedjen, akinek a részére a számla kiállítását igényli.

* **Szakképzés teljesítésével kapcsolatos egyetem által aláírt előzetes igazolás**. (Ezt a dokumentumot **csak akkor kell megküldeni**, ha a vizsganaptárban kiírt vizsgaidőszak első napját megelőző 30 nappal nem tudja a jelölt benyújtani a vizsgára bocsátó határozatát.

Az igazolást az egyetem szak- és továbbképző központjával is szükséges aláíratni.)

* A **szakképzést végző egyetem szak- és továbbképző hivatala által kiállított vizsgára bocsátó határozat** vagy **abszolutórium**, amelyet **legkésőbb** **egy hónappal a kiírt vizsgaidőpont első napja előtt** szükséges benyújtani (16/2010. (IV.15.) EüM rendelet 12.§ (2) bekezdés).

**A benyújtandó dokumentumok /nyomtatványok megtalálhatók:**

[**https://www.enkk.hu/index.php/hun/nemzeti-vizsgabizottsag-2/ogyfk-vizsganaptar**](https://www.enkk.hu/index.php/hun/nemzeti-vizsgabizottsag-2/ogyfk-vizsganaptar)

**Dokumentumok menüpont alatt.**

**Ügyfélfogadás**

|  |  |
| --- | --- |
| Hétfő | 9-12 óráig |
| Szerda | 14-16 óráig |

A Nemzeti Vizsgabizottság minden beérkezett jelentkezést nyilvántartásba vesz és a vizsgadíjról kiállított számlát **e-mailben** megküldi.

|  |
| --- |
| **Szakvizsga szervezők** |
|  |
| **Csabai Ildikó**osztályvezető(214 iroda) | 06-1-919-334606-20-414-1586 | csabai.ildiko@okfo.gov.hu  |
| **Izsák Réka**szakvizsga referens(212 iroda) | 06-1-327-721406-30-010-6085 | izsak.reka@okfo.gov.hu  |
| **Maris Vivien**szakvizsga referens(216. iroda) | 06-1-919-335106-30-129-3896 | maris.vivien@okfo.gov.hu |
| **Papp Bernadett**szakvizsga referens(212. iroda) | 06-1-327-721406-30-129-3895 | papp.bernadett@okfo.gov.hu |
| **Rétvári-Mazán Mária**szakvizsga referens(212 iroda) | 06-1-327-721406-30-467-1385 | retvari-mazan.maria@okfo.gov.hu  |
| **Seiber Julianna**szakvizsga referens(213 iroda) | 06-1-919-334706-30-691-1781 | seiber.julianna@okfo.gov.hu  |
|  |  |  |

**Idegen nyelvű szóbeli vizsga**

Lehetőség van idegen nyelven elméletiszakvizsgát tenni. Az idegen nyelvű vizsga szándékot a jelentkezési lapon lehet jelezni. A Nemzeti Vizsgabizottság a kérelmet elutasíthatja, amennyiben a szakvizsga elméleti része adott idegen nyelven történő letételét lehetővé tevő szakvizsga bizottság összeállítására nincs mód. Engedély megadása esetén az idegen nyelven letett elméleti vizsga pótdíja a magyar nyelvű szakvizsga díjával azonos, mely esetben sikeres vizsga esetén a szakvizsga bizonyítvány adott nyelven is kiállításra kerül. (16/2010. (IV.15.) EüM rendelet 16.§ (3) (4) bekezdés).

**Halasztás**

A szakvizsga elhalasztására irányuló szándékot a jelöltnek legkésőbb a vizsgát megelőző 5. (ötödik) munkanapig kell írásban jeleznie a Nemzeti Vizsgabizottságnál. (16/2010. (IV.15.) EüM rendelet 16.§ (1).). A formanyomtatvány megtalálható a (<https://www.enkk.hu/index.php/hun/nemzeti-vizsgabizottsag-2/ogyfk-vizsganaptar>

Dokumentumok menüpont alatt.

Első halasztás esetén a vizsgadíjat nem kell ismételten megfizetni.

Halasztásnak nem minősülő esetek:

* amennyiben a jelölt írásban nem jelzi halasztási szándékát
* amennyiben a jelölt nem jelenik meg a kitűzött szakvizsgán

A **fent felsorolt esetekben** – az újabb jelentkezési lap benyújtásakor - **a vizsgadíjat ismételten meg kell fizetni.**

**Sikertelen vizsga**

Felhívjuk a Tisztelt Vizsgázók figyelmét, hogy sikertelen vizsga esetén további 6 hónap gyakorlati idő letöltése és annak igazolása szükséges. A sikertelen vizsgát követő jelentkezés alkalmával a szakvizsga díja 30.000,- Ft. (16/2010. (IV. 15.) EüM rendelet 14.§ (4) bekezdés)

Az ugyanazon szakképesítésből második sikertelen gyakorlati vagy elméleti részvizsga esetén a felsőoktatási intézmény által meghatározott elméleti és 1 éves gyakorlati képzés teljesítése szükséges. A vizsga megismétlése csak ezen dokumentumok benyújtása után lehetséges.

Benyújtandó dokumentumok az ismétlő vizsgára:

* Jelentkezési lap
* Igazolás a sikertelen vizsga óta teljesített szakgyakorlatról
* Vizsgadíj befizetéséről szóló igazolás

**MINDEN JELÖLTNEK EREDMÉNYES VIZSGÁT KÍVÁNUNK!**

**NEMZETI VIZSGABIZOTTSÁG**

 **munkatársai**